Kamu bisa jelasin ke aku soal Burung Perling dalam bahasa melayu?

Perling (bahasa Inggeris : Starlings) adalah sejenis burung passerine bersaiz kecil-sederhana dalam keluarga Sturnidae. Nama "Sturnidae" berasal dari perkataan Latin untuk starling, sturnus. Kebanyakan spesies yang berasal daripada Asia terutama yang bersaiz besar dikenali sebagai Tiong, dan kebanyakan spesies dari Afrika dikenali sebagai perling berkilat di sebabkan bulunya yang berwarna warni. Perling berasal daripada Eropah, Asia dan Afrika, selain utara Australia dan kepulauan di kawasan tropika Pasifik. Beberapa spesies negara Eropah dan Asia diperkenalkan di kawasan-kawasan ini selain Amerika Utara, Hawaii dan New Zealand, di mana ia bersaing merebut habitat dengan dengan burung asli dan dianggap sebagai spesies invasif. Antara spesies yang biasa ditemui di Eropah dan Amerika Utara adalah burung Perling Biasa, manakala di kebanyakan negara Asia dan Pasifik, burung Gembala Kerbau biasa dan mudah ditemui.